alexandrainst/scandi-wiki huggingface dataset:
Antonello da Messina

Antonio di Giovanni de Antonio (), betre kjend som Antonello da Messina, var ein italiensk målar under ungrenessansen. Han var både fødd og døydde i Messina, og for det meste aktiv på Sicilia. I si levetid var Antonello ein mykje omtykt målar.

Liv og gjerning

Antonio de Antonio var son til steinhoggaren Giovanni de Antonio frå Messina. Berre lite er kjent om livet hans, men ein veit at han rundt 1450 var i Napoli og truleg gjekk i lære hos Niccolo Colantonio. Ein går utifrå at Antonello da Messina i det minste hadde sett verk av Rogier van der Weyden eller Jan van Eyck i Italia. Utifrå denne kjennskapen har han intuitivt utvikla ein heilt særeigen teknikk for oljemåling på lerret. Han lærte seg Eycks måte å bruke oljefargar og oppnådde ein kjenslemessig syntese mellom den nordlege stilen og den italienske. Då Antonello arbeidde i Venezia i 1475, overførte han denne kunnskapen til Giovanni Bellini. Slik kom han til å ha stor innverknad på utviklinga av den venetianske målarskulen.

Antonello og familien hans oppheldt seg 1460 i Amantea i Calabria og var før 1465 og seinare i 1473-74 i Messina. Perioden 1474-76 heldt hans seg sannsynlegvis i Venezia, der han i den fyrste tida arbeidde på altartavla i San Cassiano. Takk vere sin nye målarstil vart han snøgt vide kjend som portrettmålar og hadde nær kontakt med Giovanni Bellini og Vittore Carpaccio. Eit fleirtal av verka til Antonello stammar frå denne korte skapingsperioden i lagunebyen.

I måleriet Marias bodskap, kanskje Sicilias mest berømte, brukte Antonello da Messina eit redusert fargespektrum. Geometrien i verket tyder på at han hadde studert Piero della Francesca sitt formspråk.

Kjelder
Denne artikkelen bygger på «Antonello da Messina» frå ,  den 28. april 2013.  
 

Italienske målarar
Renessansemålarar
Målarar frå 1400-talet
Henry Schjærven

Henry Schjærven, fødd 12. juli 1900 og død i Oslo 12. september 1972, var ein norsk teiknar.

Han teikna mellom anna ex-libris-merke.

Han var medlem i Tegnerforbundet.

Norske teiknarar
Carl Georg Starbäck

Carl Georg Starbäck () var ein svensk historikar og forfattar. Han var fødd i Falun og døydde  i Uppsala.

Starbäck gav ut både historiske fagbøker og historiske romanar. Han dyrka den historiske romanen etter mønster av den skotske forfattaren Walter Scott og den danske forfattaren Bernhard Severin Ingemann, og tok for seg episodar frå den svenske mellomalderen i romanane sine. Saman med forfattaren og embetsmannen Per Olof Bäckström vart han òg vidgjeten for det populærhistoriske verket Berättelser ur svenska historien i 22 band, som Starbäck hadde påbyrja og skrive elleve av banda av, og dessutan byrjinga på det tolvte (1860-75), og som Bäckström fullførte (1875-81).

Starbäks bøker Försök till lärobok i svensk historia för folkskolor och nybegynnare (1862) og Små berättelser ur svenska historien (1867), kom ut i fleire opplag. Andre av hans arbeid er  Inledning till medeltidens historia (1856), Historiens betydelse som undervisningsämne (1859), Öfversikt av riksföreståndarskapet i Sverige under unionstiden (1864), Läsebok, innehållande smärre berättelser ur svenska historien (1865), Skarpskyttens ungdomsminnen, historisk berättelse (1867) og Små berättelser om märkliga orter i Sverige (1868).

Den fyrste novella hans, Gud och guld, kom på trykk i 1853. Deretter kom  Grafvens son (1859), ein roman frå fyrste halvparten av 1830-talet, Mäster Olofs bröllop (1871), den historiske romanen Engelbrekt Engelbrektsson (1868-69), Taflor ur historien och vår tid (1870), den historiske romanen Öfverste Stålhammar (1870), den historiske romansyklusen Nils Bosson Sture (1870-71), Berättelser ur gamla historien (1871), Historiska bilder (1871), Lifknektens berättelser om händelser ur Gustaf II Adolfs historia (1879).

Kjelder
 Svensk biografisk leksikon

Svenske forfattarar
Kristen Gundelach

Kristen Christen Larsen Gundelach () var ein norsk lyrikar, omsettar og skribent. Hans ettermæle er prega av han var aktiv i Nasjonal Samling sitt kulturarbeid 1940-45.

Gundelach debuterte med diktsamlinga Liv og lek i 1916, og skreiv fleire diktsamlingar, òg i sonettform. Han omsette lyrikk frå tysk, fransk, italiensk og spansk, og blir i dag kanskje best huska for sine versjonar av Goethes Faust (1943 og 1957), Dantes Den guddommelige komedie (utvalg, 1953) og Vergils Aeneiden (utvalg, 1967). Han skreiv òg, under ulike pseudonym, kriminal- og underhaldningslitteratur. Eit av desse var Christen Larsen.

Referansar 

Norske lyrikarar 
Norske omsetjarar
Arne van Erpekum Sem

Arne Ole van Erpekum Sem (fødd  19. mai 19, 1873 i Oslo – død 1951) var ein norsk songar, songlærar og musikkritikar. Han debuterte som Max i Der Freischütz, av Carl Maria von Weber.

Erpekum Sem var fødd i Oslo, men vaks opp i Mandal.

Kjelder
Yngvar Lillesund,'Sorenskriversonnen fra Mandal som ble verdenskjent kunstner,' Lindesnes Frisinnet Folkeblad for Vest-Agder (May 19, 1973): 1 and 4.

Fødde i 1873
Døde i 1951
Norske mannssongarar
Norske musikkritikarar
Francesco del Cossa

Francesco del Cossa () var ein italiensk målar frå Ferrara. Han er særleg kjend for sine freskomåleri.

Liv og gjerning
Cossa skal ha vore son til ein steinhoggar i Ferrara. Han var truleg elev av Cosimo Tura, men vart også påverka av Andrea Mantegna og Francesco Squarcione. Nokre av bileta hans minner elles sterkt om Piero della Francesca sin stil.

Lite er kjent om dei tidlege arbeida til Cossa, ein veit at han reiste ut frå Ferrara då han var seint i tjueåra eller tidleg i trettiåra. Før den tid, i 1456, assisterte han far sin, Cristofano del Cossa, som på den tid hadde i oppdrag å måle utskjeringane og statuane på høgaltaret i kapellet på bispe-palasset i Ferrara.

Freskane Månadene i sommarpalasset 'Palazzo di Schifanoia' i Ferrara, frå omkring 1470, gjengir detaljrikt bilete av livet ved hoffet. Saman med Tura måla han ein serie med forseggjorde allegoriar som tok føre seg dei astrologiske himmelteikna og årets tolv månader. Tre frskar er med rimeleg visse knytt til Cossa. Eit av dei mest minneverdige bileta syner ei horde med småborn i Apollos triumf, ein allegori over mai månad. April-allegorien skildrar dei tre dydane, eit av dei tidlegaste døma i målarkunsten med nakne, samantvinna dansarar. Sandro Botticelli sin versjon av same i Primavera er datert 1482. Om tidspunktet for Cossa sin død er korrekt, må verka hans ha vore fullført før andre nytta same motivet.

Cossa var misnøgd med betalinga for arbeida sine i Ferrara og flytta i 1470 til Bologna. I Bologna fekk han mange oppdrag av Bentivoglio-familien. Her måla han dei to meisterverka Madonna del Baracano (1472) og Jomfru og barn med to helgenar (1474).  I freskomåleriet Madonna del Baracano, som syner ei jomfru og barn; er samstundes portrett av og Giovanni Bentivoglio og Maria Vinziguerra. Cossa laga fleire glasmåleri i Bologna, det beste er i eit bogevindu i San Giovanni in Monte-kyrkja. Måleriet framstiller Johannes på Patmos.

Francesco del Cossa døydde i Bologna.

Bakgrunnsstoff

Kjelder
Denne artikkelen bygger på «Francesco del Cossa» frå ,  den 28. april 2013.  
 

Italienske målarar
Ethelreda Lewis

Ethelreda Lewis ( var ein sørafrikansk forfattar av engelsk opphav. Ho er kjent for å ha gjeve bøkene om og av Trader Horn eit litterært språk. Lewis nytta også pseudonymet R. Hernekin Baptist.

Ethelreda Lewis var fødd i Derbyshire i England, og kom til Sør-Afrika i 1904. Ho var gift med dr. Joseph Lewis frå Cape Town. Ho døydde i Port Alfred i Kapp-provinsen i 1946.

Lewis tilhøyrde den «kvite» folkegruppa i Sør-Afrika, men var politisk liberal. Medan det berømte samarbeidet hennar med Trader Horn skildra eit eventyrarliv i det koloniserte Afrika, var hennar eigne verk sterkt kritiske til den imperialistiske utnyttinga av innfødde kvinner.

Den første boka om Trader Horn kom på norsk som Trader Horn : Elfenbenskysten i tidenes morgen : den gamle kremmer Aloysius Horn's egenhendig skrevne erindringer og livshistorie i 1942.

Verkliste
The Harp (1925) 
The Flying Emerald (1926)
 Harold the Webbed, or the Young Vykings (1928) med Alfred Aloysius Horn 
Mantis (1929) 
The Waters of Africa (1929) med Alfred Aloysius Horn 
Four Handsome Negresses (1931) som R. Hernekin Baptist
  Wild Deer (1933) som R. Hernekin Baptist
 A Cargo of Parrots (1937) som R. Hernekin Baptist
 Love at the Mission (1938) som R. Hernekin Baptist

Bakgrunnsstoff
Ethelreda Lewis. Verk og e-tekstar ved unz.org
Trader Horn; being the life and works of Alfred Aloysius Horn: an "old visiter" ... / the works written by himself at the age of seventy-three and the life, with such of his philosophy as is the gift of age and experience, taken down and here edited by Ethelreda Lewis; with a foreword by John Galsworthy. E-tekst ved hathitrust.org

Kjelder

 Ethelreda Lewis på NNDB
Ethelreda Lewis og R. Hernekin Baptist ved unz.org

Engelske forfattarar
Sørafrikanske forfattarar
Addison Burbank

Addison Buswell Burbank () var ein amerikansk biletkunstnar og forfattar. Han var gift med Covelle Newcomb og budde i New York.

Kjelde
 Addison Burbank papers, 1958-1975

USA-amerikanske kunstnarar
USA-amerikanske forfattarar
St. Paul gymnas

St. Paul gymnas er ein romersk-katolsk vidaregåande skule på Florida i Bergen i Noreg. Då leieavtala til Florida sjukehus laup ut i 2012 fekk St. Paul menighet overta bygget. Skulen opna i 2012 med to klasser på fyrste trinn og tilbyr utdanningsprogrammet studiespesialisering.

Bakgrunnsstoff
 

Den katolske kyrkja i Noreg
Bergenhus
Skipingar i 2012
Vidaregåande skular i Bergen
Ragna Prag-Magelssen

Ragna Prag-Magelssen () var ei norsk organisasjonskvinne som var kultur- og opplæringsleiar i Nasjonal Samling sin kvinneorganisasjon og sentral i dyrevernrørsla.

Familie og bakgrunn
Ragna Prag-Magelssen var fødd på Ådalsbruk i Løten. Ho var dotter av forvaltaren på Ådals bruk i Løten, Mathias (Maths) Pedersen og hustru Gunhild Olsen. Ho var faster til arkitekten Rolf Prag. Ragna og fleire andre familiemedlemmer endra etternamna sine til Prag ein gong før 1915. Ho vart gift 16. mars 1916 på Hamar med tannlege Johannes Magelssen.

Liv og virke
Ragna Prag-Magelssen var frå slutten av 1890-åra tilsett i Oplandske Kreditbank på Hamar. Ho vart seinare medlem av Norske Kvinners Nasjonalråd. I perioden 1928-38 var ho formann i Hamar og omegns dyrebeskyttelsesforening. Ho var deretter varamedlem i styret for Norges Dyrebeskyttelsesforbund.

Ho vart tidleg medlem av Nasjonal Samling og stod på listene til Stortingsvalet i 1933 i Hedmark. I NS vart ho etterkvart kultur- og opplæringsleiar i NS’ kvinneorganisasjon (NSK), der Olga Bjoner var leiar. I 1942 vart ho omtalt som «konsulenten for kvinnespørsmålene» i Kulturdepartementet.

Ragna Prag-Magelssen dreiv dessutan i ei årrekke ei antikvitetsforretning på Hamar.

I dommen mot Ragna Prag-Magelssen etter andre verdskrig «ble det lagt vekt på hennes arbeid med å nazifisere kvinneorganisasjonene og hennes utstrakte kursvirksomhet og studiesirkler for å lære kvinnene opp i nyordningens tanker.»

Dette arbeidet resulterte mellom anna i boka Også vi når det blir krevet ... : Innlegg fra norske kvinner om den nasjonale, moralske og politiske gjenfødelse i Norges skjebnetime, der ho var redaktør. Boka kom ut på Blix forlag.

Bibliografi

Referansar
Denne artikkelen bygger på «Ragna Prag-Magelssen» frå ,  den 18. mai 2013.

Kjelder
 Hamar Stiftstidende 39.21.3
 Registreringssentral for historiske data (RHD) – http://draug.rhd.isv.uit.no/ 
 Bygda og bruket – I serie: Lautin. Særutg. – Forfatter: Andreas Bekkevoll  – 1981
 Dyrenes beskyttelse, 1933
 Dyrenes Ven, 1938
 SSB: Stortingsvalget 1933 – http://www.ssb.no

NS-politikarar
Folk frå Løten
Arna vidaregåande skule

Arna vidaregåande skule er den einaste fylkeskommunale skulen i Arna bydel i Bergen, skipa 1. august 2016 ved samanslåing av Garnes vidaregåande skule og Arna vidaregåande skule. Skulen har tilbod om utdanningsprogramma helse- og sosialfag, bygg- og anleggsteknikk, medium og kommunikasjon, studiespesialisering, påbygging til generell studiekompetanse og toppidrett. Arna vidaregåande skule har frå hausten 2017 to avdelingar: Vestlivegen og Garnesstølen. Avdeling Tunesvegen vart lagt ned då skuleåret 2016/17 vart avslutta.

Undervisningstilbod
Garnes vidaregåande skule har frå hausten 2014 tilbod i toppidrett i samarbeid med Arna-Bjørnar fotball og Bjørnar håndball. I 2016 vart det kjend at Garnes vidaregåande skule, no Arna vidaregåande skule, ville verte den fyrste norske skulen med e-sport på undervisningsplanen.

Historie

Avdelinga i Tunesvegen vart skipa som ein privat handarbeidsskule i Ytre Arna i 1888 av Bertha Garnæs, då under namnet Bertha Garnæs' Haandgjerningsskole. Skulen flytta til Garnes i Indre Arna i 1890, og endra namn til Garnes Handarbeidsskule i 1930, Garnes Husflidskule i 1970 og Garnes vidaregåande skule 1. august 1988. I 1976 fekk skulen òg ny skulebygning. Skulen har tradisjonelt undervist i husflid og estetiske fag, men hadde dei siste åra medium og kommunikasjon, studiespesialisering, påbygging til generell studiekompetanse og toppidrett.

Avdelinga på Garnesstølen vart skipa som middelskule i 1935 og vart realskule i 1950. Frå 1965 var skulen gymnas, og i 2006 vart Arna gymnas slått saman med Garnes vidaregåande skule. 

Før Garnes vidaregåande skule og Arna gymnas vart slått saman til Garnes vidaregåande skule 1. august 2006 føreslo Garnes vidaregåande skule at den nye skulen skulle få namnet Garnes vidaregåande skule etter staden skulen ligg på, eller Hambro vidaregåande skule etter Cristian Hambro som i 1887 starta Garnes Folkehøiskole på Garnes. Arna gymnas ville at skulen skulle få namnet Arna vidaregåande skule, eit namn Arna yrkesskule tok i bruk i 2010.

Avdelinga i Vestlivegen vart skipa som Statens Husindustriskole av Kyrkje- og kulturdepartementet i Ytre Arna i 1921. Seinare tok Landbruksdepartementet over skulen. I 1964 brann skulen ned, og Hordaland fylkeskommune overdrog tomten. Fylkeskommunene skipa Arna yrkesskule på tomten i 1972. Skulen hadde òg ein avdeling på Dalekvam i Vaksdal. I 2010 endra skulen namn til Arna vidaregåande skule. I 2016 vart Garnes vidaregåande skule slått saman med Arna vidaregåande skule, og det nye namnet er Arna vidaregåande skule.

Frå hausten 2017 er det berre undervisning i dei to avdelingane Garnesstølen og Vestlivegen, medan avdelinga i Tunesvegen er lagt ned. Ein ny skule på Seimsmyrane i Indre Arna er planlagt ferdigbygd i 2027.

Fotnotar

Kjelder

 
  
Vidaregåande skular i Bergen
Skular i Arna
Karl Larsson

Karl Anton Alfred Larsson () Gift i 1897 med songtekstforfattaren Anna Beata Dahlbom. Han vart frelsesarmesoldat i 1889, frelsesarmeoffiser i 1890 og kommandør i Frelsesarméen i 1919. I Frelsesarméen arbeidde han mellom anna som leiar i fleire land: i Finland (1912–1918 og 1927–1928), Russland (1918), Tjekkoslovakia (1919–1921), Sør-Amerika (1922–1926 ), Noreg (1928–1935) og i Sverige (1935–1945). Han var òg ein flittig songdiktar og omsettar av songer.

I 1936 gjorde Sveriges Radio det mogleg for andre trusamfund enn Svenska kyrkan å halde morgonandakter i radio, og Larsson var ein av dei første til å utnytte dette.

Karl Larsson er far til kommandør Sture Larsson, som var leiar for Frelsesarmeen i Noreg frå |969 til 1972, og farfar til Frelsesarmeens 17. general (verdsleiar), John Larsson. Han var og svigerfar til lyrikaren Flora Larsson, som har gjeve ut seks bøker med "samtale-bøner" - mest kjend er "Et øyeblikk, Herre" (1970).

Bibliografi 
  Om Frelsesarméens arbeid i Russland i perioden 1913–1923. I perioden 1923–1991 var dette arbeidet forbode, men kunne deretter takast opp att.
  Sjølvbiografi.
 PÅ ANDRA SIDAN ATLANTEN i Sveriges och Frälsningsarméns tjänst. 1946. Kommendör Larsson rapporterar från det frikyrkliga USA, inte minst från svenskamerikanska bygder.
 TÄND ELDARNA. En samling radiotal. 1941 (Frälsningsarméns Högkvarter).

Salmar 
Salmar som Larsson skreiv eller omsette til svensk:

 Låt mig få höra om Jesus, 1904 översättning till svenska av  Fanny Crosbys engelska text och publicerad i Fribaptistförbundets "Barnatoner" 1922 (nr 127), i Missionsförbundets Svensk söndagsskolsångbok 1929 (nr 59) och i den ekumeniska delen av Frälsningsarméns sångbok, 1986 års psalmbok, Psalmer och Sånger, Segertoner och Cecilia (nr 46).
 Mitt rop nu hör, o Herre kär, översatt från engelska för Frälsningsarméns sångbok (nr 359)
 Himmelsk glädje och musik, översatt från engelska för Frälsningsarméns sångbok (nr 492)
 O Jesus, din kärlek, Frälsningsarméns sångbok (nr 512)
 Fram över berg, över dal, över bölja, Frälsningsarméns sångbok (nr 610)
 O, låt min tro få vingar, översatt från engelska för Frälsningsarméns sångbok (nr 705)

Om Karl Larsson 
I Dagens Nyheter 4. august 1945 kunne ein lese føljande vers:

 Karl Larsson är kommendör till sitt kall.
 Han utgör ett ganska fängslande fall.
 Han är alldeles ej någon medelmåtta.
 Och han föddes i Sandsjö sextioåtta.
 Han var först litograf och drog bilder på sten.
 Därpå ingick han plötsligt i Frälsningsarmén.
 Där steg han till ovanligt höga grader.
 Och han tjänade länge sin himmelske fader.
 Han ledde armén genom Finland till strid.
 Och han kämpade även i Ryssland en tid.
 I Norge och Södra Amerika slogs han.
 Och till England och Tjeckoslovakien togs han.
 Och nu inför avgång i Sverige han står.
 Han har här kommenderat i tio år.
 Låtom oss delta i avskedskören.
 Ty pension i september får kommendören.

Kjelder

Kristne leiarar
Svenske salmeforfattarar
Rolv Selvig

Rolv Selvig () var ein norsk prest. Han var gift med Asta Dehli.

Selvig var utdanna cand. theol. i 1915. Selvig vart sjømannsprest i Glasgow og deretter residerande kapellan i Ålesund i 1919 og fengselsprest i Akershus i 1925. I september 1940 fekk han stillinga som sokneprest i Hedrum i Vestfold.

Han vart kjent som ein liberal teolog og var frittalande i preikene sine under okkupasjonen. Det førte til at kan måtte flytte frå Hedrum til Andøya under krigen. Etter krigen kom han attende til Hedrum.

Kjelder
 Rolv Selvig i Lokalhistioriewiki

Hedrum
Norske prestar
Cathrine Hambro

Cathrine Hambro () var ein norsk lege. Ho var søster til stortingspresident Carl Joachim Hambro.

Ho var opptatt av den religiøse Oxfordrørsla og var med på å gi ut Hvorfor jeg tror på Oxfordbevegelsen. på Blix forlag før krigen.

Norske legar
Norske forfattarar
Halvard Storm

Halvard Storm () var ein norsk kunstnar.

Han illustrerte mellom anna bøker som vart gitt på Blix forlag før krigen.

Norske kunstnarar
Øyvind Sørensen

Øyvind Sørensen () var ein norsk teiknar. Han blir rekna av fleire som Noregs første avisteiknar. 

Sørensen var tilsett i Aftenposten 1909–1914 og 1918–1962, og i VG 1914–1918. Han vart særleg kjend for sine treffsikre portrett, mellom anna i Aftenpostens A-magasinet. Han teikna òg i vekebladet Urd, i vittigheitspressa og i andre vekeblad og julehefte. Han illustrerte over 60 bøker, m.a. Henrik Haugstøl sine bøker om det gamle Christiania. Den mest kjende av illustrasjonane hans er dei til Trangviksposten (4.–7. samling), som han vart knytt til i 1914. Dessutan deltok han på ei rekke utstillingar med frittståande arbeid, og er representert i Nasjonalgalleriet.

Litteratur
 Nilsen, Harald. Forsøk på et portrett av Øyvind Sørensen : Fragmenter av en avistegners liv (Oslo, 1963).  39 s. ''Særtrykk av Aftenposten.

Bakgrunnsstoff 
 Bilete av Øyvind Sørensen, Oslo Museum

Kjelde 
Denne artikkelen bygger på «Øyvind Sørensen» frå ,  den 8. mai 2013.  
  

Norske avisteiknarar
Norske teiknarar
Norske illustratørar
Folk frå Fredrikstad
Arnt J. Mørland

Arnt Jacobsen Mørland () var ein norsk skipsreiar og stortingsrepresentant frå Arendal.

Bakgrunn 
Mørland vart fødd i Arendal av foreldra Sofie Jacobsen (1855–1945) og Jens Halvorsen Mørland (1853–1936). Han gifta seg 16. juli 1913 med Constance Thomsen (1889–1977). Begge vart gravlagde på Arendal kyrkjegard. Saman fekk dei fem barn, tre jenter og to gutar. Den eine jenta døydde rett før ho fylte fire år.

Skipsreiaren 
Mørland starta først opp med reiarlaget «Agdesidens Rederi», etablert 23. september 1916 saman med John Wilson. I 1927 starta han «Mørland Shipping Company», og i 1930 starta han «Mørland Tankrederi». Etterkvart sat han med kontrollen over alle tre selskapa. Mørland hadde store tap under andre verdskrig, berre eitt skip var att då krigen var over. Han vart arrestert av tyskarane 24. februar 1944 og ført til Arkivet i Kristiansand for avhør og deretter overført til Grini fangeleir. Han ble lauslaten 8. mai 1945. Selskapet «Arnt J. Mørland» har i dag (2013) kontor på Langbryggen i Arendal.

Samfunnsstøtta 
I tillegg til å vere skipsreiar var Mørland aktiv i det lokale samfunnslivet i Arendal. Han donerte mellom anna pengar til ombygging av kyrkjeorgelet i Treeiningskyrkja i Arendal, som stod ferdig i 1957, og stod bak etableringa av Arendal Sjømannsskole (i dag Strømsbu videregående skole) som stod ferdig i 1954. Han var òg med på å donere pengar til tre glasmåleri i sjømannskirka i Rotterdam.

Han var aktivt med i Oxfordrørsla.

Politikaren 
Mørland sat som stortingsrepresentant for Kristeleg Folkeparti i Aust-Agder frå 1953 til han døydde i 1957.

Utmerkingar 
Arnt J. Mørland blei utnemnd til riddar av 1. klasse av St. Olavs Orden og var riddar av 1. klasse av den svenske Vasaordenen.

Litteratur 
 Birger Dannevig: Arnt J. Mørland 1916-1966, 1966

Kjelder 
Denne artikkelen bygger på «Arnt J. Mørland» frå ,  den 18. mai 2013.  
  

Folk frå Arendal
Stortingsrepresentantar 1954-1957
Stortingsrepresentantar for Aust-Agder
Stortingsrepresentantar frå KrF
Norske skipsreiarar
St. Olavs Orden
Zum Friedefürsten

Zum Friedefürsten er ei barokk åttekantkyrkje (også omtala som rundkyrkje) i Klingenthal, Sachsen. Den evangelisk-lutherske kyrkja vart innvigd i 1737 og er den største i sitt slag i Sachsen. Kyrkja er eit av dei viktigaste kulturminna i Klingenthal og er eit landemerke på staden. Altar og preikestol er integrert slik det var vanleg i den protestantiske barokken.

Åttekanta kyrkjer
Kyrkjer i Tyskland
Byggverk i Sachsen
Ítamos

Ítamos (gresk Ίταμος) er ein tidlegare kommune i periferieininga Kardítsa i Thessalía i Hellas. Ítamos inngår frå 2011 som ei kommunaleining i kommunen Kardítsa.

Referansar 

Itamos
Itamos
Kallíthiro

Kallíthiro (gresk Καλλίθηρο) er ein landsby i periferieininga Kardítsa i Thessalía i Hellas. Kallíthiro var hovudsete i den tidlegare kommunen Ítamos, som no er ei kommunaleining i kommunen Kardítsa.

Referansar 

Kallithiro
Allan Hills

Allan Hills er ei åsgruppe, hovudsakleg isfri og kring 12 nautiske mil lang og som ligg like nordvest for Coombs Hills nær toppen av Mawsonbreen og Mackaybreen i Oates Land og Victoria Land i Antarktis. Dei vart kartlagde av gruppa frå New Zealand (1957–58) under Commonwealth Trans-Antarctic Expedition og kalla opp etter professor R.S. Allan frå University of Canterbury på New Zealand.

Det er oppdaga fleire meteorittar i desse åsane, som ligg i enden av Dei transantarktiske fjella. Av dei vert meteoritten Allan Hills 84001 sagt å vere frå Mars. Det er vorte hevda at meteoritten inneheld bevis for liv på Mars i form av mikroorganismar.

Sjå òg
Marsmeteoritt
Dei transantarktiske fjella
Meteorittar i Antarktis

Kjelder 

Åsar i Victoria Land
Åsar i Oates Land
Scott Coast
Anne Hill

Anne Hill er den mest markante åsen på Radian Ridge i Royal Society Range i Victoria Land. Han har ei høgd på 2079 moh ved austsida av Lava Tongue Pass. Han vart kalla opp etter Anne C. Wright (seinare Anne Wright-Grassham), ein geolog som med New Zealand Geological Survey vitja området, 1977–78, så med US Antarctic Research Program i 1982–83, 1983–84, og 1985–86 med arbeid ved Ross Island, Minna Bluff, Mount Discovery, Mount Morning og Mason Spur.

Kjelder 
Denne artikkelen bygger på «Anne Hill» frå ,  den 28. april 2013. 
 oppgav desse kjeldene: 
 
 

Åsar i Victoria Land
Scott Coast
Auger Hill

Auger Hill er ein ås i Antarktis. Toppen har ei høgd på 1000 moh mellom Handley Hill og Coral Hill i Keble Hills på Scott Coast. Han vart namngjeve av New Zealand Geographic Board i 1994. Eit grunt jordsmonn finst på toppen og eit stangbor (auger på engelsk) vart nytta til å same prøvar av jorda.

Kjelder 
Denne artikkelen bygger på «Auger Hill» frå ,  den 28. april 2013. 
 oppgav desse kjeldene: 
 
 

Åsar i Victoria Land
Scott Coast